
Indoklás

Martfű Város Önkormányzata Képviselő-testületének az építményadóról szóló 27/2006.(XII.15.) rendeletének módosításáról szóló
___/2018.(__.__.) önkormányzati rendeletéhez

Az 1. §-hoz:
A módosítandó rendelet 9. § az építményadó méltányosságból történő elengedését, vagy mérséklését teszi lehetővé, amennyiben az adózó és a vele egy háztartásban élő hozzátartozók létfenntartását súlyosan veszélyezteti.
Miután magasabb jogszabály, az adózás rendjéről szóló 2017. évi CL. törvény 201. § csaknem szó szerint ugyanezt a méltányossági, adómérséklési szabályt fogalmazza meg, s alkalmazásával az arra rászorulók adóját ugyanúgy lehet mérsékelni, vagy elengedni, a rendelet feleslegesen tartalmazza ezt az előírást, annak hatályon kívül helyezése indokolt.


Martfű Város Önkormányzata Képviselő-testületének az építményadóról szóló 27/2006.(XII.15.) rendeletének módosításáról szóló
___/2018.(___.___.) önkormányzati rendelethez

A rendelet-tervezet címe:
Martfű Város Önkormányzata Képviselő-testületének az építményadóról szóló 27/2006.(XII.15.) rendeletének módosításáról

1.) Társadalmi-gazdasági hatása:
	
Összességében az adóterheken nem változtat. A méltányosság ugyanarra az adózói körre, ugyanazokkal a szabályokkal lesz érvényes a továbbiakban is.

2.) Költségvetési hatása:
 
Az építményadó bevétel összegében a módosítás miatt nem lesz változás. Az előző évek tapasztalata alapján a méltányosságból elengedett adók csak nagyon csekély mértékben csökkentik a bevételeket. A költségvetés ugyanakkora bevétellel számolhat, a módosítás miatt esetlegesen kieső bevétel pótlására nincs szükség. 

3.) Környezeti, egészségi következményei:

Nincs.

4.) Adminisztratív terheket befolyásoló hatása:

Az eddigi ügyszámhoz képest nem várható változás. Önmagában a módosítás nem növeli az adminisztrációs terheket.


5.) A rendelet megalkotásának szükségessége: 

Magasabb jogszabályi előírások miatt kell módosítani a rendeletet.

6.) A rendelet megalkotásának elmaradása esetén várható következmények: 

Törvénysértő lenne az önkormányzat rendelete, ha nem módosítaná a rendeletet, mivel a jogalkotásról szóló 2010. évi CXXX. törvény úgy rendelkezik: „A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes”.

7.) A rendelet alkalmazásához szükséges feltételek:

A rendelet alkalmazásához a meglévő személyi, pénzügyi és tárgyi feltételek elegendőek.

Martfű, 2018. november 20.



Dr. Papp Antal 
polgármester


Látta: Szász Éva jegyző 

